section_heading: Povijest
paragraph_text: Nakon Daytonskog sporazuma u Gromiljak gdje je stajala nedovršena zgrada duhovnog centra Kuće Navještenja sestre su se vratile 1995. godine. 1996. godine sestre su se uselile u kuću Egipat u Sarajevu, bivši samostan i dom za odgoj napuštene djece koju su odgajale sestre. Zgrada koja je 1949. bila nacionalizirana bila je zapuštena zbog višedesetljetne komunističke brige i osvajačkog rata kojem je cilj bio zatiranje katoličanstva i hrvatstva. Poslije rata, 24. listopada 1998. godine, na svetkovinu sv. Rafaela arkanđela, sjedište provincije opet je vraćeno u Sarajevo. Ovog puta to je postao samostan Egipat, Bjelave 54. Bilo je to kad je vrhovna glavarica bila s. M. Mirjam Dedić i provincijalne s. Vitomira Bagić.